Cyril Ramaphosa

Is polaiteoir, iarghníomhaí frith-chinedheighilte agus fear gnó é Cyril Ramaphosa, a rugadh ar 17 Samhain 1952 in Soweto san Afraic Theas. 

 Saol 
Ba é Cyril Ramaphosa, a bhunaigh an NUM (National Union of Mineworkers) sa bhliain 1982, agus a bhí ina Ard-Rúnaí le blianta. Bhí sé ina réabhlóidí Marxach ag an am.

Níos déanaí, d'éirigh sé ina stiúrthóir ar Lonmin, an comhlacht ar leo an mianach ag Marikana.

Bhí Ramaphosa ina rúnaí ginearálta ar an ANC ó 1991 go dtí 1997.

Toghadh Ramaphosa ina uachtarán ar an Afraic Theas i mí Feabhra 2018, i ndiaidh do Jacob Zuma éirí as mar gheall ar chonspóid faoi chaimiléireacht san ANC.

Ar an 14 Meitheamh 2024, tháinig an ANC, an Democratic Alliance, an Inkatha Freedom Party (IFP) agus an Patriotic Alliance le chéile chun rialtas nua a bhunú. Atoghadh Ramaphosa mar uachtarán don tríú uair.clé|mion|235x235px|2015
 Próiseas síochána in Éirinn 
Tá aithne ar Cyril Ramaphosa in Éirinn mar dhuine den bheirt fhear ar leagadh de chúram orthu airm an IRA a scrúdú lena dheimhniú go raibh siad curtha ó mhaith. Le linn tréimhse chinniúnach sa phróiseas síochána in Éirinn rinne Ramaphosa, a bhí ina rúnaí ginearálta ar an ANC ag an am, agus iaruachtatán na Fionlainne, Martti Ahtisaari, iniúchadh ar stórais airm dhíchomisiúnaithe an IRA.
clé|mion|177x177px|14/11/2019, Palácio do Planalto
Sa bhliain 2000, d’fhógair an bheirt imscrúdaitheoirí gur chreid siad go raibh iarracht mhacánta á déanamh ag an IRA ar son phróiseas na síochána.

Bhronn Coláiste na hOllscoile, Gaillimh dochtúireacht oinigh air sa bhliain 2005.

 Tagairtí 

Catagóir:Polaiteoirí na hAfraice Theas
Catagóir:Daoine beo
Catagóir:Daoine a rugadh i 1952